4.7.2022.
LV
Eiropas Savienības Oficiālais Vēstnesis
C 257/27
Prejudiciālais jautājums Vai Eiropas Parlamenta un Padomes Direktīvas 2010/64/ES (1) 1.–3. pantu un Direktīvas 2012/13/ES (2) 3. pantu atsevišķi vai kopsakarā ar ECK 6. pantu var interpretēt tādējādi, ka tiem nav pretrunā tāda valsts tiesību norma, saskaņā ar kuru mutiskā tulka un būtisku procesuālu dokumentu tulkojuma nenodrošināšana apsūdzētajam, kurš nesaprot procesa valodu, ir relatīvs pamats procesuālo darbību spēkā neesamībai – kas ir atkarīga no attiecīgas iebildes celšanas – un saskaņā ar kuru šādi trūkumi var tikt novērsti ar laika ritumu?
(1) (2)
Eiropas Parlamenta un Padomes Direktīva 2010/64/ES (2010. gada 20. oktobris) par tiesībām uz mutisko un rakstisko tulkojumu kriminālprocesā (OV 2010, L 280, 1. lpp.).
Eiropas Parlamenta un Padomes Direktīva 2012/13/ES (2012. gada 22. maijs) par tiesībām uz informāciju kriminālprocesā (OV 2012, L 142, 1. lpp.).
Lūgums sniegt prejudiciālu nolēmumu, ko 2022. gada 22. aprīlī iesniedza Fővárosi Törvényszék (Ungārija) – Global NRG Kereskedelmi és Tanácsadó Zrt./Magyar Energetikai és Közmű-szabályozási Hivatal (Lieta C-277/22) (2022/C 257/35) Tiesvedības valoda – ungāru Iesniedzējtiesa Fővárosi Törvényszék
Pamatlietas puses Pieteicēja: Global NRG Kereskedelmi és Tanácsadó Zrt.
Atbildētāja: Magyar Energetikai és Közmű-szabályozási Hivatal Ieinteresētā puse, kas ir iestājusies lietā atbildētājas atbalstam: FGSZ Földgázszállító Zrt.
Prejudiciālie jautājumi 1) Vai Eiropas Parlamenta un Padomes Direktīvas 2009/73/EK (1) (2009. gada 13. jūlijs) par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu (turpmāk tekstā – “Direktīva”) 41. panta 17. punkts Pamattiesību hartas 47. panta gaismā ir jāinterpretē tādējādi, ka tam pretrunā ir tāds valsts tiesiskais regulējums, atbilstoši kuram šīs dalībvalsts regulatīvās iestādes procedūrās, kurās tiek noteikti tarifi tīkla lietošanai, tarifi pakalpojumiem, kurus var sniegt tīkla pārvaldītāji par speciāliem tarifiem, un pieslēguma tarifi, nosacījumu par tieši skartu personu var izpildīt vienīgi tīkla pārvaldītājs un vienīgi tam šādā statusā ir tiesības apstrīdēt tiesā [šādā] procedūrā pieņemto lēmumu?
2) Ja Tiesa sniedz apstiprinošu atbildi uz pirmo jautājumu, vai Direktīvas 41. panta 17. punkts Pamattiesību hartas 47. panta gaismā ir jāinterpretē tādējādi, ka, piemērojot minēto tiesību normu tādā lietā kā pamatlietā, dabasgāzes tirgus dalībnieks – kas atrodas tādā situācijā kā pieteicēja, no kuras tīkla pārvaldītājs saskaņā ar dalībvalsts regulatīvās iestādes lēmumu, ar kuru noteikti tarifi tīkla lietošanai, tarifi pakalpojumiem, kurus var sniegt tīkla pārvaldītāji par speciāliem tarifiem, un pieslēguma tarifi, iekasē tarifu par tāda veida pakalpojumu, kuru var sniegt par speciālu tarifu –, ir uzskatāms par personu, kuru skar minētais lēmums un līdz ar to par personu, kurai ir tiesības apstrīdēt tiesā šo lēmumu?
(1)
Eiropas Parlamenta un Padomes Direktīva 2009/73/EK (2009. gada 13. jūlijs) par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu (OV 2009, L 211, 94. lpp.).